Hiatamadl

Hiatamadl Oart:  Poardanz (Gsejschoftsdanz) Musi:  Voiksmusi/Oipmrock Rhythmus:  2/4 Takt Gschwindigkeit:  50 Takt pro Minutn (d. h. 100 bpm, d. h. beats per minute) Herkumft:  Estreich Entstandn um:  ~ eppa 1800 Listn vo boarische Voiksdanz
Es Hiatamadl is a traditionella Voiksdanz, wo in Östareich und Bayern weit vabroadd is. En Danz gibts in vaschiedna Variantn. Da Nama kimmt vom Danzliadl "Koa Hiatamadl mog i net".

Da Danz hod de sejm Wuazln wia da Strohschneida, wo iwa ganz Eiropa vabroadd wor.

 Liadtext 

Koa Hiatamadl mog i net,
Hod koane dickn Wadln net.
I mog a Madl aus da Stod,
Wos dicke Wadln hod.

 Variantn ausm Cheamgau 

Vom Hiatamadl gibts vui Variantn, ois Beispui a Version ausm Cheamgau:
Takt 1-4, Schritt
8 Gehschritt in da Danzrichtung, de Aussnfiass fanga o
Takt 5, Schritt
Mit de Fuasspitzn vo de Aussnfiass oamoi vordupfa und nacha de Fiass zrucknehma.
Takt 6, Schritt
Mit de Innafiass afdupfa.
Takt 7-8, Schritt
Draaha mit 4 Schritt, oamoi im Uazoagasinn um de Poaraxn.
Takt 9-12, Schritt
Wiadaholung vom Takt 5-8.Cheamgaua Hiatamadl 

 Oipmrock 

Da Hubert vo Goisern hod draus a Pop-Version gmocht und mit seine Alpinkatzen 1992 die Hitparadn gstiamt. Ea hod spoda aa no a Version mit da moldawischn Gruppm Zdob şi Zdub afgnumma.

 Beleg 

 Literatua 
 Herbert Lager: Österreichische Tänze, Unsere Grundformen, Österreichischer Bundesverlag, Wean 1959
 Karl Horak: Tiroler Volkstanzbuch, Musikverlag Helbling, Innschbruck, 1974.

 Im Netz 
 Hiatamadl: Noten und midi-Datai auf volksmusik.cc

YouTube
 Koa Hiatamadl mog i ned (Hubert von Goisern, omodariat vom Ambros Woifal, 1991)
 Koa Hiatamadl mog i ned (Hubert von Goisern, Version vo 2011)
 Youtube: Hubert von Goisern & Zdob si Zdub - Koa Hiatamadl in Chisinau

Kategorie:Bairische Musik
Kategorie:Volksmusik
Kategorie:Neue Volksmusik
Kategorie:Volkstanz